
SAN NICOLAS MERECE SU HOTEL YA CU 
DEFINITIVAMENTE NO TIN REFINERIA MAS 


SUPERMERCADO Y 
MINI MARKET CHINES 
TUMANDO VOORSCHOT 
RIBA 7% BBO 


DOS HOMBER 
HAYA MORTO 
DEN MONDI DEN 
MENOS DI 20 ORA 


GAMESCOM 2023: 
MAS GRANDI 
CU NUNCA? 

E 
ley cu a wordo pasa den record di tempo pa 11 miembro 
di Parlamento relaciona cu e medida di 7% di BBO na 
frontera, a drenta na vigor dia prome di Augustus, esta dia- 
mars ultimo y cual medida lo percura pa aumento substan- 
cial riba productonan di prome necesidad. 


Sinembargo ta mustra cu algun comerciante a dicidi di inter- 
preta introduccion di e medida di gobierno aki, literalmente 
e fecha pa cuminsa aumenta prijs di nan productonan loke 
ta bisto y cu consumidonan a cuminsa nota esaki tambe. 


Den diferente supermercado y mini market Chines rond di 
e isla, clientenan a tuma nota di aumento riba productonan 
den e tiendanan aki y AWEMainta a ser informa cu esaki a 
sosode den dos tienda na Noord, otro na Santa Cruz, tambe 
na Savaneta y San Nicolas, loke riba su mes ta un abuso 
grandi. 


Ta parce cu e comerciantenan aki a tuma un tipo di 
“voorschot” riba e medida di gobierno aki, buscando pa 
saca probecha financiero riba lomba di pueblo. 
Loke ta pasando aki ta un tipo di “crimen” cu a bin ta 
tumando luga for di algun aña caba, na momento cu asina 
cu gobierno anuncia un medida, un aumento di BBO of cual- 
kier otro tipo di medida, cu tin comerciantenan cu mesora ta 
dicidi di hisa prijs cu practicamente ta den stock for di basta 
tempo caba, ya cu nan no a ser someti na e aumentonan cu 
a drenta na vigor. 


Ta dificil pa kere c’un producto cu tabata riba reki, cu tabata 
den stock for di algun siman caba, mesora ta ser someti na 
e aumento di 7% di BBO na frontera, mientras cu no sola- 
mente e productonan aki a drenta Aruba bou di otro leynan 
existente, pues e comerciante no a paga e medida nobo di 
7% riba e productonan aki. 


Loke e negoshinan menciona ta haci ta un abuso caminda ta 
saca probecho dor di impone e medida nobo aki riba loke ya 
nan tabatin den stock caba y cu a ser someti na otro exigen- 
cianan fiscal cu tabata na vigor. 
E situacion lo sigui empeora caminda lo yega un momento 
cu esunnan den mas necesidad, lo confronta ainda mas 
problema cu aumento di costo di bida ya cu un consumido 
ora di drenta un supermercado e mester tin 25 florin of mas 
pa asina por cumpli cu su necesidadnan cu no tur ora ta 
cuminda so. 


For di diamars pueblo a ser confronta cu e hecho cu cierto 
productonan cu a ser cumpra den fin di siman, diripiente a 
conoce un aumento di entre 25 pa 75 cen y den algun caso 
hasta cu un florin of mas. 


AWEMainta ya caba a informa di e hecho cu posiblemente 
lo tin un aumento di pan dor di tur panaderia caminda un 
kipashi lo por alcansa e prijs di casi shete florin y algun hasta 
mas mientras c’un saco di rolls cu ta cerca di cinco florin na 
e momentonan aki, lo por bira casi seis florin pa un saco. 


Gobernante- y e parlamentarionan cu a presenta y aproba 
e ley di 7% di BBO na frontera, mayoria ta cu vacacion den 
exterior cu famia ya cu nan por permiti nan mes e luho aki 
pero e pueblo cu tin entrada hopi abou, entrada cu no ta 
cuadra cu loke CBS a anuncia cu mester ta e “bestaand- 
sminimum” ta luchando pa tin cuminda decente den cas. 


Algun famia ya caba por come solamente dos bes pa dia y 
no tur ora e cuminda ta loke e mester ta ya cu hopi famia ta 
pasa man pa paki di buscuchi soda cu ainda ta hopi barata 
pero ta yuda yena barica di muchanan. 


Ta tristo pa un pais cu ta importante mas cu biyon na produc- 
tonan tur aña, ta conoce e pobresa serio aki y pa colmo sin 
perspectiva cu lo bin un cambio pronto! 


Supermercado y mini market Chines 
tumando voorschot riba 7% BBO 

C 
asi seis aña pasa e gobierno di 
coalicion di MEP-RED-POR, a prim- 
inti cu lo transforma San Nicolas den 
un centro di arte y tambe percura pa 
San Nicolas bira e di dos pilar econom- 
ico di Aruba, pa loke ta cultivamento di 
marihuana medicinal. 


Un proyecto cu lider di RED, sr Ricardo 
Croes a bay campaña cu ne y a logra di 
ricibi algo mas cu 3 mil voto personal 
pa despues sinta den un gobierno 
pa casi cuater aña, prome cu Prome 
Minister Evelyn Wever Croes a manda 
su prome gobierno cas. 


E vision di Ricardo Croes pa introduci 
un di dos pilar economico cu marihuana 
medicinal cu e tempo ey a conoce un 
impacto rond mundo, nunca a cristalisa 
ya c’un partner di gobierno cu tabatin 
solamente un asiento, dificilmente por 
a eherce poder riba e partner mas 
grandi cu tabata partido MEP di cual e 
lider tabata Prome Minister. 


Al contrario na luga di percura pa e 
proyecto di refineria continua ya cu 
tabatin un contract solido hinca den 
otro, Prome Minister a duna e bufete di 
abogado na cual e tabata pertenece, e 
mandato pa sinta cu CITGO y disolve e 
contracto aki loke a wordo logra tambe. 
Te dia di awe ainda ningun hende sa 
kico tabata e detayenan envolvi cu a 
permiti e compania Mericano bandona 
e proyecto di refineria, sin cobra un 
suma stipula di mas di 300 miyon 
dollar dado caso e compania no cumpli 
cu e proyecto. 


En realidad tin duda grandi riba e 
acuerdo cu a cera cu e grupo Mericano 
pero nunca mas ningun intento a 
ser haci pa ehecuta vision di Ricardo 
Croes pa converti un parti di e tereno 


di refineria den un proyecto pa cultiva 
marihuana. 


HOTEL SECRETS 
Na luna di Augustus di 2019, pues 
cuater aña pasa, gobierno representa 
pa tanto Prome Minister Evelyn Wever 
Croes y vice Prome Minister Otmar 
Oduber, hunto cu Minister di Turismo 
Dangui Oduber, den un ceremonia 
special, a ser permiti pa tira e prome 
‘shovel’ pa duna inicio na construccion 
di e hotel aki cu inicialmente a carga e 
nomber di Three Rivers. 


Pandemia a dal y tur cos a stagna y 
e proyecto tambe a descontinua pero 
awor cu Aruba ta den pleno recupera- 
cion for di final di 2021 caba, e proyecto 
cu mientras tanto a bira conoci como 
Secrets Babybeach Hotel, tambe ta 
para pa motibo di un caso den Corte di 
un ciudadano kende ta biba na Seroe 
Colorado. 


Dialuna ultimo, e ex Minister Otmar 
Oduber considera e figura principal pa 
hala e inversionistanan di e proyecto 
aki pa Aruba, a tene un conferencia di 
prensa na Babybeach y a papia riba e 
importancia di e proyecto aki, princi- 
palmente pa San Nicolas pero tambe 
pa henter e pais. 


Segun e ex mandatario e proyecto 
hotelero aki lo bay tin un impacto 
directo y indirecto di 1.5 biyon florin 
durante di un periodo di 10 pa 12 aña y 
a agrega cu e hotel lo produci un suma 
sin precedente di 221 miyon florin pa 
caha di gobierno ora cu keda cla. 


E situacion actual, e conflictonan den 
Corte pa protesta di algun ciudadano, 
simplemente ta haciendo mas daño na 
e desaroyo economico di e pais cu e 
argumentonan presenta pa e individu- 
onan aki den Corte. 


San Nicolas merece su hotel ya cu 
definitivamente no tin refineria mas 

di mainta. 
E homber a ser haya riba un pida piedra caminda el a sangra profusa- 
mente for di un herida na su cabes mientras cu tambe a analisa cierto 
lastro di pia den e suela dilanti di e curpa. 
Informacion extra oficial ta mustra cu e homber a Sali for di dialuna for 
di cas pero no a regresa mas y pa tal motibo su señora a dicidi di Sali 
bay cana pa mira si e lo topa cu e homber y pa colmo ta topa cu’ne en 
berdad pero morto banda di e dam. 
Te cu ayera tardi laat ainda autoridadnan no a duna informacion riba 
motibo di morto di e persona aki pero investigacion ta continuando pa 
aclaria e caso aki. 


COSTA 
Menos di 17 ora prome, autoridadnan tambe a wordo dirigi panort di 
Kapel di Alto Vista, caminda cu e helicopter cu tabata patruyando e 
seccion ey, a mira algo den e mondi caminda despues cu a acerca e 
sitio, a bin ripara cu ta trata di un curpa di hende cu tabata mustra 
morto caba. 


Polisnan cu a bay na e sitio en berdad a topa cu e curpa di un homber 
kende ta mustra cu e tin algun tempo caba cu el a cay muri na e sitio, 
formalmente kima dor di e solo cayente di tur dia. 
E resto tabata seco pero no por a identifica e difunto mesora pero vocero 
di Polis, Lito Lacle a mustra cu lo por ta trata di un persona cu tin algun 
siman caba perdi y pa cual famianan a bari alarma cu e lo ta perdi. 


Durante curso di ayera tardi lo tabata planea pa famianan di e persona 
perdi lo por a bin tira bista riba e resto mortal pa asina mira di algo lo 
ta cuadra cu nan ser keri perdi pero autoridadnan no a divulga algo riba 
esaki. 


Peticion pa aprobacion di un plan di 
parcelación na Santa Lucia conforme art. 33 
di e Ordenanza di desaroyo teritorial (LRO). 
E concepto di e plan di parcelacion ta poni pa 
inspeccion publico na DIP, Sabana Blanco 
68, cu reserva di tur derecho cu cambionan 
por wordo hasi na e parcelacion, durante un luna desde dia 
4 augustus 2023 durante oranan di trabao. Tambe e plan por 
wordo mira riba www.dip.aw. Interesadonan por entrega te cu 
un luna despues di e termino aki nan punto di bista por escrito 
tocante e concepto di e plan di parcelacion serca Ministro 
di Desaroyo Teritorial, Infrastructura y Medio Ambiente pa 
medio di e director di DIP. 


Results of the Treasury Bills 
issuance by the Government 
of Aruba in the amount of 
Afl. 20,000,000.00 for the period 
August 3, 2023 – November 3, 2023 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 7 of June 
12, 2023. 


The Centrale Bank van Aruba hereby informs that the 
Treasury Bills issue of August 3, 2023 in the amount of 
Afl. 20,000,000.00 with a maturity of three (3) months 
has not been fully subscribed. The average discount 
yield of the Treasury Bills issue of August 3, 2023 is 
3.50 percent. 


Aruba, August 4, 2023 
Centrale Bank van Aruba 


L 
una di Juli a cera dialuna ultimo y sin duda ta- 
bata e luna cu mas casonan di violencia cu a 
conoce pa e aña aki pero apenas Augustus a ini- 
cia cu ayera mainta otro caso serio a keda reg- 
istra. 


Un señora kende a bay busca paradero di su 
esposo kende lo a bay cana, a bin haya e curpa 
di e homber banda di un dam na Tanki Flip, den 
loke ainda no por a wordo determina kico lo a 
pasa cu e persona masculino. 


Ta trata aki esposo di un dokter femenino di 
inicial B. kende ta esun cu a bati alarma ora cu 
el a sali bay en busca di su esposo rond di 8’or 


Dos homber haya morto den mondi den menos di 20 ora 

SUNDAY BRUNCH 


N 
o ta basta cu gobierno a introduci un cuido medico di clase caminda 
ciudadano mester paga pa medicina, pero awor tambe ta bin cu un 
enseñanza di clase cu ta dificulta pa e mayor cu entrada limita por manda 
su yiunan scol pa haya un educacion. Esey tabata e declaracion di Parla- 
mentario Wyatt-Ras diamars mainta na e conferencia di prensa semanal di 
Partido di Pueblo Arubano (AVP). 


Ya caba hopi ciudadano di entrada abou of pension tin cu dicidi entre 
cumpra remedi of cumpra cuminda pasobra ora cu nan bay dokter, ta 
keda confronta cu mester paga pa cierto remedi. Esaki ta pone cu na dado 
momento ta esunnan cu placa so por bay dokter; esun cu placa so por 
paga pa remedi na Aruba. “Consecuencia ta cu e malestar cu kisas tabata 
chikito, ta bira mas grandi y complica cu mester uza mas medicina, cirugia 
y/of tratamento,” asina Wyatt-Ras a comenta. 


Mescos ta sosode awo cu nos muchanan, segun e parlamentario di frac- 
cion di AVP. Mientras cu educacion di nos hubentud ta di esencial impor- 
tancia pa un comunidad por supera y involucra hubentud den su desaroyo, 
kico e gobierno aki ta scoge p’e? Pa no duna entidad, fundacion encarga 
cu enseñanza e subsidio y sosten necesario y p’esey nan mester aumenta 
e schoolgeld. 


Parlamentario drs. Mervin Wyatt-Ras: 


Gabinete Wever-Croes ta crea un sistema caminda 
esun cu placa so tin acceso na cuido y educacion 


Wyatt-Ras a indica e aumento registra den 
cada nivel di educacion pa loke ta e proximo 
aña escolar cu ta cuminsa den algun siman. 
Pa MAVO schoolgeld a bira 350 florin, cu ta 
un aumento di 40%, pa scol basico el a subi 
na 275 florin, un aumento di 57% y pa kleu- 
terschool na 250 florin, loke ta representa un 
66% di aumento. Banda di esey mester paga 
tambe e airco geld. 
“Imagina bo un mayor cu tres yiu cu ta bay 
cada nivel tin cu paga un suma di 1.325 florin 
total pa su yiunan por bay scol. Esaki ta un 
aumento absurdo y cu ta trece klasseonder- 
wijs,” e parlamentario a condena bisando. 
Mayornan cu ta mas fuerte financieramente ta 
esunnan cu por manda muchanan scol. Si e 
mucha ta bay EPB, ta exigi pa e tin un laptop 
pa por sigui les; algo cu hopi mayor no por 
cumpra. 


Wyatt-Ras ta considera cu ta gobierno mester 
enfrenta e situacion aki y duna e mayornan 
un sosten pa yega na e aparato cu mucha 
mester, “pasobra computer of laptop no ta un 
luho mas, pero un necesidad pa por sigui e 
desaroyo mundial caminda nos kier pa Aruba 
tambe bay, pa hisa e calidad di nos enseñansa; 
e calidad di studiante cu ta caba nan estudio.” 


Y pa ora cu caba nan estudio na Aruba, e 
parlamentario tambe tin su preocupacion y 
p’esey algun luna atras a manda un serie di 
pregunta na prome minister relaciona cu e red 
di sosten cu nos becadonan tin na Hulanda. 
Lamentablemente, e minister president no a 
tuma molester sikiera pa reconoce di a ricibi e 
pregunta of indica si ta bay contesta nan. 

D 
iaranson merdia, durante noticiero riba canal 88.9, 
a traves di e programa Enfoke, Patrick Paskel a bolbe 
menciona cu mi persona tawata sospechoso y a wordo de- 
teni door di landsrecherche tempo cu mi tawata eherce mi 
funcion den Cuerpo Policial. E biaha aki a referi na un caso 
specifico y a menciona nombernan di Agentenan Policial cu 
tawata envolvi. 


Na prome luga mi kier bisa cu durante mi carera, trahando 
pa 17 aña den Husticia, mi a traha na diferente departa- 
mento den Cuerpo Policial y tambe mi a traha como director 
di KIA. Den mi funcion como hefe di e diferente departamen- 
tonan y como director di KIA mi a duna na diferente ocasion 
declaracion na Landsrecherche y na BIV den diferente caso. 


Por medio di e comunicado aki, mi ta BOLBE desmenti 
rotundamente tur cos cu a wordo treci padilanti, durante 
e programa “Enfoke”, cu mi persona NUNCA a participa, 


tawata sospechoso of a ser deteni den ningun caso cu nan 
a trece pa dilanti. Ni den e caso cu a wordo treci pa dilanti 
den nan programa di diamars, ni den e caso cu nan a trece 
pa dilanti ayera. Mi nunca tawata deteni na Landsrecherche, 
sigur no pasobra mi no tawata integro den mi funcion ante- 
rior. 


Por ultimo mi kier bisa cu e documentonan cu ta ser referi na 
dje y cu a ser mustra den nan programa di ayera, ta docu- 
mentonan di e caso di mi prome yiu. Documentonan cu mi 
mes a publica riba mi pagina di facebook y a comparti cu 
Parlamento despues cu mi a huramenta como Minister di 
Husticia y Asuntonan Social. 


Ta trata un biaha mas di mentiranan indignante, pa es 
motibo, un keho penal ya caba a ser entrega debidamente en 
contra di esaki. Adicionalmente mi por agrega cu pasonan 
legal (civil) tambe lo ser tuma. 


Minister Rocco Tjon: 


Reaccion Enfoke Parti 2 

GAMESCOM ta the trade fair di video games mas grandi di mundo, 
y na 2023 nan ta bek cu un evento unico. E evento aki lo tuma 
luga na Cologne, Alemania y ta cuminsa dia 24 di augustus y lo 
termina 4 dia despues riba 28. Ta verwacht cu e evento aki lo ta 
mas grandi y miho cu nunca. 


Tin hopi cos excitante cu por verwacht pa pasa durante 
Gamescome 2023. Mane semper esunnan mas grandi ta e anun- 
cionan di weganan nobo. Tambe e companianan grandi mane 
Nintendo, Microsoft y Sony semper lo tin algo pa bisa di sea un 
wega nobo, hardware nobo of cualkier otro development cu nan 
tin den nan pipeline. Pa esnan cu ta bay na e evento, nan tin 
chens pa conoce developers, envolvi nan mes den e comunidad 
di gaming y tambe purba weganan nobo cu no ta den mercado 
ainda. 


Microsoft en particular a laga 
sa cu nan tin plannan grandi pa 
Gamescom 2023. Por verwacht 
cu nan lo show off boshi di 
weganan nobo cu lo sali riba 
Xbox y PC, incluyendo Starfield, 
Redfall, The Elder Scrolls VI. 
Tambe lo tin mas detaye di e 
model nobo pa Xbox Series S cu lo sali den september. 


Kico por verwacht di Sony y Nintendo? 
Well Sony a laga sa cu nan no 
tin ningun plan pa e evento e 
aña aki, y lo prefera di sigui 
haci nan mesun evento di 
PlayStation Showcase. E aña 
aki e tabata dia 23 di mei, 
pero cu un mixed reaction cu 
no ta na fabor di Sony, tin un rumor cu nan ta planeando un otro 
Showcase Event e aña aki. 
Nintendo ta haci su Comeback 
Den luna di april Gamescom mes a anuncia cu Nintendo lo tin su 
exhibicion ba e evento e aña aki. Esaki ta Nintendo su prome den 
mas cu 10 aña. E ultimo tabata na e evento di E3’2012, despues di 
esaki Nintendo a cuminsa cu nan evento digital cu yama Nintendo 


Direct. Awo kico por verwacht di nan na Gamecom 2023? Niun 
idea, e rumor mas grandi ta cu porta nan lo anuncia e sucesor 
di e Nintendo Switch, pero nada concreto ainda. Porta nan lo 
menciona con a para cu Metroid Prime 4? E siguiente Pokemon 
Game un version nobo di Gold and Silver of Black and White? 
DLC pa The Legend of Zelda Tears of the Kingdom? Mas detaye 
di Super Mario BRos. Wonder? Nos lo haya sa na e evento, paso 
Nintendo mes ta hopi keto e biaha aki. 


Kico mas por verwacht? 


Apart di anuncionan di soft- 
ware y hardware Gamescom 
ta conoci pa tin varios otro 
actividadnan mane eSports 
Tournaments, 
Cosplay 
Contest y Open Panels unda 
bishitante nan por scucha y 
puntra di nan fabprito game 
developers, voice actors y mas. E biaha aki tambe ta bay tin 
area nobo cu ta dedica na Indie Games. Dus si bo ta un fanatico 
di Video ames, e orey esaki ta un evento cu bo no kier perde. 
Na Aruba mi ta, con mi por disfruta di e evento aki? 
Di Aruba pa Alemania, lo ta hopi pica pa bay di un dia pa otro, 
pero pa bo suerte bo por keda up to date riba tur loke ta bay pasa 
via e livestream di e event via Twitch of YouTube, por haya mas 
info di esaki riba nan website gamescom.global. Apart di esey 
nos lo zorg pa skirbi articulo di tur e actividad y anuncionan mas 
grandi di e evento aki direct riba AweMainta y E Game Corner. 


Abo ta cla pa Gamescom 2023? 


Gamescom 2023: Mas grandi cu nunca? 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


A 
ruba Tourism Authority ta contento di por aporta di 
varios forma na Aruba su desaroyo culinario, y ta gradi- 
ci Aruba Marriott Resort pa acerca nos pa un evento unico 
manera cu ta bay tuma luga e weekend aki, unda cu Francois 
Geurds, un chef cu su “roots” nan na Aruba, residencia na 
Hulanda, y renombra cu dos strea Michelin, lo ta cushinan- 
do cu nos talentonan local durante dos anochi espectacular. 


Na banda di aporta na e evento, A.T.A. tambe ta percura pa 
combina e evento cu un cobertura internacional pa peri- 
odista Bastian van Tel di Quote Magazine pa asina sigui 
introduci nos talentonan local den e area di gastronomia. 
Quote Magazine ta un revista renombra di Hulanda cu lo bay 
cubri e experiencia culinario na Aruba. 


Turismo culinario ta un area di enfoke pa A.T.A mirando cu 
e bishitante ta keda busca e experiencia nobo di variedad 
y calidad culinario. Algo cu Aruba tin den su disposicion 
pa ofrece. Ora ta papia tambe di incrementa e patronchi di 
gasto di e bishitante, e area culinario ta brinda e oportun- 
idad pa haci esaki. 
E ta ya caba parti di e top gasto di un bishitante y ta mira 
oportunidad pa sigui subi esaki. Abase di estudio haci, por 
menciona cu na 2022 e bishitante a gasta 130 miyon di 
dollar na restaurant. Esaki ta basa ariba uzo di tarheta di 
Visa,unda cu un total di 434.262 carchi a wordo uza. Esaki 
cu un gasto di $300 pa cada carchi. 


A.T.A. tin atencion special ariba e aspecto culinario den 


promocion di Aruba internacionalmente y ta pone atencion 
riba e sector aki tambe den esfuerso local. Pa medio di entre 
otro e estudio di “Niche” cu a caba di completa y delinea 
kico A.T.A. lo sigui haci pa yuda desaroya e industria aki. 
Por bisa cu den pasado tambe A.T.A. a duna su aporte na e 
sector culinario di E.P.I. Esaki ta un stakeholder importante 
cu lo desea di sigui wak con por yuda pa asina sigui eleva 
nos posicion culinario. 


Ta gradici Aruba Marriott Resort y Francois Geurds y su 
team pa e oportunidad unico akinan pa Aruba, y sigur na nos 
chefnan local pa semper ta entusiasma pa idea nan creativo. 
Nos ta spera un weekend exitoso! 


A.T.A. ta contento di por ta parti di evento culinario 


Hunto cu Chef Francois Geurds y Aruba Marriott Resort 

H 
ospi Bondi Camp edicion 31 a yega su fi- 
nal despues cu pa prome biaha den historia 
e tin un duracion di tres siman yena cu activi- 
dad na luga di dos siman. Manera tur aña Hora- 
cio Oduber Hospital ta organisa e tan anhela pe 
muchanan “Hospi Bondi Camp” cu ta yena cu 
actividad pe yiunan y nieto di empleadonan. Pa 
mas cu trinta aña caba e camp vacacional aki ta 
uno exitoso unda cu e mayornan por sigui traha 
trankil, sabiendo cu nan yiu ta bon cuida y entre- 
teni durante vakantie. Siman pasa, Hospi Bondi 
camp a culmina cu un clausura mescos tur aña 
unda cu e muchanan ta demostra nan talento cu 
un show p’e mayornan por disfruta di esaki. 


Rachelle Roos, cabesante di Hospi Bondi Camp, a 
comenta cu tres siman a pasa basta lihe. E biaha 
ki a agrega diferente actividad manera hiba e 
muchanan un pool nobo y bay otro lama esta 
Baby Beach y e lama dilanti Strandpolitie banda 


Despues di tres siman yena cu actividad 


Un Hospi Bondi Camp 2023 exitoso y cla pa otro aña 


di e tan custumbra Eagle Beach. Tambe a haci actividad extra manera 
Hersengymnastiek y Mens Erger je Niet na Centro di Bario Brazil. Nan a 
bishita Aruba Aloe, bay Lava Studio y e muchanan mas chikito tambe a 
bay Butterfly Farm. Ademas nan a haya un bishita spontaneo di varios 
ex-hungado y entrenando futbolista di Ajax unda tabatin maniobranan 
di futbol door di e trainernan pero tambe muchanan di Hospi Bondi a 
demostra di tin talento p’esaki. Pues a logra yena e tres siman cu activ- 
idad diferente tur dia. 


Segun sra. Roos e muchanan a pidi pa otro aña haci e camp pa tres 
siman atrobe. “E camp ta pasa lihe pero sinembargo e muchanan ta 
keda hopi cansa. E muchanan tabata yega cas net bon pa baña y subi 
cama pa drumi. Pa e mayornan e tres simannan tabata sublime.” Cu un 
sonrisa e ta conta cu “e mayornan hasta ta pidi cuater siman.” 
Por ultimo sra. Roos ta gradici hunta di directiva di Hospital mirando nan 
ta e motor tras di Hospi Bondi Camp y alabes e departamento di Human 
Resources hunto cu coleganan di communicatie, hoteldienst, cushina y 
tur otro colega cu a yuda masha hopi mes y tabata di gran sosten pa 
e camp. Ademas ela gradici e comision completo kende ta Josephine, 
Alexandra, Chianti y Nora y tur e lidernan y hulp cu tabata t’ey cu hopi 
amor pa haci e Hospi Bondi Camp un bes mas exitoso. 


E muchanan sigur a crea memorianan cu lo ta graba pa semper. Un 
tremendo Hospi Bondi Camp 2023 unda cu e muchanan a pasa tres 
siman yena di alegria, accion, aventura y amistadnan nobo. Y claro loke 
tur mucha ta bisa na final ta cu nan no por warda pa otro aña yega pa 
nan bay Hospi Bondi Camp atrobe. 

M 
anera ta conoci, Gobierno hunto cu Fu- 
tura a introduci pa e aña escolar 2022 - 
2023, e proyecto di Edutech, na unda ta duna 
oportunidad na tur scol, pa bin cu nan mesun 
proyecto innovativo, pa asina por gana mate- 
rialnan digital pa nan scol. Pa e proyecto aki 
Gobierno a pone un suma di 400 mil florin dis- 
ponibel pa reparti den 4 diferente ciclo. 


Un di e scolnan ganado ta Colegio Laura 
Wernet Paskel cu ta sumamente contento 
di ricibi nan chromebooks y tablets pa nan 
1ste y 2de klas. Esaki sigur ta un herment 
cu lo facilita e maestronan grandemente na 
momento di duna les na e muchanan. 


Prome Minister Evelyn Wever-Croes, den 
nomber di Gobierno di Aruba ta gradici tur 
scol cu a participa na e proyecto di Edutech 
durante e ultimo aña escolar y ta encurasha 
tur e scolnan cu no a participa of gana, pa 
aplica pa e siguiente aña escolar, pa asina tin 
e oportunidad pa gana materialnan digital pa 
nan scol. 


“Educacion ta e fundeshi pa nos pais por pros- 
pera, educacion ta empodera nos habitan- 
tenan y ta fortifica nos comunidad y e ta dirigi 


Como un di e scolnan ganado di e proyecto di Edutech 


Colegio Laura Wernet Paskel a ricibi 
chromebooks y tablets pa nan 1ste y 2de klas 


progreso. Nos sa tambe cu nos mundo ta cambiando na un nivel hopi rapido. 
P’esey e ta hopi importante pa nos ekipa nos generacion di hobennan cu 
e hermentnan necesario pa por maneha e retonan y oportunidadnan den 
e era digital. E unico manera cu por garantisa esaki ta door di siña nan e 
habilidad di siglo 21 pa nan por adapta y ta exitoso,” Prome Minister Wever 
- Croes a enfatisa. 

E 
artista ta clausura ocho aña di pensamento magico y 
creacion artistico na Aruba cu un muestra di su obranan 
durante un anochi so. Tin fotografia, instalacion, buki di arte, 
vestuario teatral, ‘performance art’, referencia na sclavitud 
na Aruba y mas … 


Ta trata di un homenahe na Aruba su paisahe, historia y 
hendenan. E evento ta stimula un dialogo entre e obranan 
di e artista y e exposicion permanente di MANA, contando 
storianan relaciona cu e reisnan di Aruba (Dushi Tera). 


E relacion di e artista cu su Isla y e Reino Hulandes ta e 
fuente principal di su trabounan y proceso di creacion. E 
obranan ta un manifestacion di paisahe, construi door di 
integra diferente expresion di arte, den cua varios concepto, 
manera temporalidad, transicion y e capanan di e sociedad 
di Aruba, ta ser explora y expresa. 


E evento di un anochi so pa publico ta 
complementa 
e 
exposicion 
temporario di Olga van 
Bochove cu ta keda te 
december 
awor 
den 
Museo 
Arqueologico 
Nacional Aruba. E 
artista ta invita bishi- 
tantenan pa reflexiona 
riba kico e expresion 
Aruba Dushi Tera real- 
mente ta encera. Cada 
palabra di e titulo ta evoca 
diferente realidad, sentimento 
y nificacion. 


Acudi gratuitamente na Museo 
Arqueologico Nacional Aruba 
y experencia un Aruba Dushi 
Tera excepcional diabierna 
dia 11 di augustus di 7.30 pa 
9’or di anochi. 


Artista Arubiano multidisciplinario Olga van 
Bochove cu un solo evento publico na MANA 

E 
mbahadora di India na Hulanda Reenat Sandhu a haci 
un bishita na Minister Plenipotenciario mr. Ady Thijsen. 


Na prome instante e bishita tabata uno pa cera conoci cu 
otro. Durante di e combersacion den oficina di Minister 
Thijsen a papia riba diferente topiconan cu pa tanto Aruba 
como India ta importante. 


Tambe embahadora Reenat Sandhu a informa Minister 
Thijsen – cu mirando cu e ta embahador pa Reino Hulandes 
– el o bishita e otro partinan di Reino Hulanda. Su bishita 
oficial na Aruba lo tuma luga e luna aki. 


Minister Thijsen a gradici embahadora Reenat Sandhu pa e 
combersacion na antesala di su bishita na Aruba y a bisa di 
ta spera cu e bishita aki ta uno exitoso y fortalece e lasonan 
entre India y Aruba. 
Reenat Sandhu a keda apunta como embahadora di India 
na Hulanda desde April 2022. 


Potret cortesia di Arubahuis 


Embahadora di India a bishita Minister Thijsen 

D 
urante un bishita na 297 
Farm na Savaneta, Sr. Greg- 
ory Fung-A-Fat, cu ta presiden- 
te di United Farmers Aruba a 
splica mi e necesidad pa haya 
mas coriente pa 297 farm. 
Pa algun aña caba e tin un 
“green house” unda e ta planta 
11 tipo di lechuga cu su sistema 
di “hydroponics”. Berduranan 
hopi saludabel, sin kimico cu 
ta disponibel na supermerca- 
donan rond Aruba y tambe na 
297 Farm tur diasabra mainta. 


Tin 1 “green house” cu ta 
funcionando, mientras riba e 
tereno tin espacio pa 4 mas. E 
problema ta cu e tin mester di 
mas coriente pa por pone mas 
“green house” funciona. ELMAR 
na su turno a bise cu e mes lo 
mester paga pa un power house 
mas grandi den su bario, cu lo 
costa 90 mil florin. P’esey ainda 
no por construi mas “green 
house”, no por produci mas 
berdura fresco pa pueblo y no 
por ofrece mas cupo di trabou. 
Un problema cu basta agri- 
cultor ta encontrando. 


Berdad ta trata aki di un 
servicio di ELMAR, pero agri- 
cultura no ta responsabilidad 
di ELMAR. ELMAR ta djis un di 
e stakeholders cu mester wordo 
consulta y envolvi den e desa- 
royo di e industria nobo aki. 
Esun responsabel ta e Minister 
di Agricultura. E Minister lo 
mester interveni pa yuda agri- 
cultornan/criado 
di 
bestia 
ricibi suficiente energia na un 
tarifa cu nan por produci mas 
economico posibel pa pueblo di 
Aruba. 


Parlamentario Alvin Molina (MEP): 


Sin coriente no tin desaroyo den agricultura 


Un di e rekisitonan cu mester ta “in place” pa agricultura por ta un industria exitoso ta coriente 

K 
iwanis Club of Palm Beach ta comunica na pueblo di Aru- 
ba su evento di Ride4Kids cual lo ta e di tres edicion e 
aña aki. E ta un FUNdraising cu a cuminsa den 2020 y debi 
n’e exitonan di e prome dos edicionnan, lo ripiti esaki cu e 
meta pa haci esaki anualmente. 


Sr. Rothmar Coenraad, Chair di e Ride4Kids comite, a splica 
cu te cu awo tin 10 miembro di Kiwanis Palm Beach y 26 no 
miembro cu lo bay core pa recauda fondo rond di Aruba. 
Sigur e grupo no lo keda e cantidad aki mirando e causa cu 
lo core pe y e meta cu kier cumpli cune. Manera ta conoci, 
tin stichting cu a subi nan schoolgeld y ta hacie tiki mas 
dificil pa mas mayornan por cumpli. Pa Kiwanis Club of Palm 
Beach, e decision di na unda e fondo aki mester bay tawata 
mas cu claro y un biaha mas kier sostene e alumnonan de 
menos recurso, pa asina e mayornan tin un peso menos riba 
nan cabes e aña escolar 2023-2024. 


Kiwanis Palm Beach tin nan meta y danki na Guardian Group 
y FLY Fit Studio pa e sosten cu e proyecto ta riba bon caminda. 
Pero mester mas ayudo di comunidad. Tin diferente manera 
cu por contribui n’e causa aki. Por haci un donacion pa un 
suma fiho of un suma pa kilometer. 


Tur persona of compania cu kier haci un contribucion por 
click riba e link aki: http://kcpb.kiwanisfundraisers.com/ 
Ride4Kids, yena e informacion, selecta un of mas coredo y 
haci bo donacion. 


Prepara pa diadomingo, dia 20 di augustus, unda cu lo 
cuminsa pa 3:00am y lo bay finalisa pa 10:00am. Trayectorio 
di e coredonan ta cuminsa y caba n’e Clubhuis di Kiwanis 


Culb of Palm Beach situa den Neptali Henriquez Park y lo 
cubri Aruba completo. E meta ta pa core mas km pa asina 
genera mas fondo pa cumpli e meta. 


Wak pa bo ta cla pa Spin 4 the Kids 
FLY Fit Studio lo t’ey presente cu 15 bicicleta pa spin pa 
asina e contribuyentenan por spin y core mas km y asina 
contribui na e bon causa. E parti di evento aki ta cuminsa 
6:00am te 10:00am y ta parti den 4 set di 1 ora. Un persona 
of compania por sponsor 1 ora of reserva e 4 ora completo. 
Kiwanis Club of Palm Beach ta invita tur amigonan y compa- 
nianan pa traha un grupo y participa den e FUNdraising aki. 
E grupo por ta consisti di 2, 4, 6 of hasta 8 persona. 


Kiwanis Palm Beach ta forma parti na e organisacion global 
“Kiwanis International” cu ta un instancia caritativo dedica 
na servicio na comunidad cu e obhetivo principal pa haci 
nos mundo miho door di cambia un comunidad pa medio di 
un mucha cada bes. Mas informacion por haya riba: www. 
facebook.com/kiwanispalmbeacharuba of www.kiwanis.org 


Kiwanis Club of Palm Beach: 


E di 3 edicion di Ride4Kids lo ta dia 20 di augustus 

Fortaleza pa Famia 


Sinceramente, Pastor Marcel Balootje 


FAMIA a wordo institui door di Dios, homber y muhe a wordo bendiciona, pa multiplica y yena mundo (Genesis 1:27+28). 


For di famia a bini yiunan cual ta un regalo di Dios, y nos tur ta na altura cu Hesus a bisa pa laga muchanan bini cerca dj’E. 


P’esey como mayor nos mester duna nos apoyo completo pa laga nos muchanan conoce Cristo pasobra esey ta un 
mandato di Dios, pa bienestar di nos muchanan. 


Pa motibo di e mal influencia, e presion satanico cu tin riba nos hubentud, nos ta alerta tur mayor, pa pone extra atencion 
riba nan yiunan, y no laga cos bay mas for di man cu e ta. 


Tin hopi hende ta papia malo y kier ricibi bon, nan ta trata nan yiunan manera un mata bandona, specialmente den e area 
Spiritual, den tur cos nan ta bisa e mucha pa haci esfuerso menos den asunto di Dios Todopoderoso. 


!!! Por ehempel haci esfuerso pa bo studia cual ta berdad, pasobra un mucha cu no studia no tin futuro. 
Tambe pa e mucha ta un bon deportista, artista, etc., pero que hubo di e mucha su bida cu Dios? 


Cuanto di nos muchanan cu a crusa lama bay studia, a bay cu Cristo Hesus na prome luga den nan curason? 


Ta notabel den nos hubentud, cual hoben su mayornan a tuma tempo pa guia e hoben den caminda di Dios, y cual no tin 
ningun guia. 


No ta necesario compara bo yiu cu yiu di otro hende, pero locual ta sumamente necesario ta pa bo yiu tin Cristo Hesus 
den su curason, no manera un agente secreto, pero un mucha cu por bisa cla cu e ta sirbi Cristo Hesus sin miedo di nada. 


Laga nos tene cuenta cu hobennan cu ta haci malo, bringa, bebe, droga, horta, mata, ta haci nan cosnan, sin tene 
berguensa. 
Awel hobennan cu ta sirbi Dios tambe mester hacie abiertamente pa tur hende por mira y duna Dios danki, pasobra esey 
ta boluntad di Dios. 


Mayornan ta esnan yama pa trece nan yiunan na Cristo, pa siña nan yiu haci oracion prome cu e cuminsa bay scol. 
E importancia di oracion den bida di un mucha, ta mes importante cu e cuminda cu bo ta pone na mesa pa bo yiu. 
Asina cu bo yiu sali cas, e ta drenta un otro mundo, otro ambiente, yena cu influencia bon y malo, e tin di enfrenta un bida, 
cu den cas e no conoce, p’esey abo como mayor mester prepara e mucha, den oracion, pa asina e tin defensa di Dios tur 
momento. 


Ta conoci pa tur hende cu satanas a bin pa horta, mata y destrui, (Juan 10:10), p’esey ta na su luga, pa nos siña nos 
yiunan cu Cristo Hesus a bin pa duna bida y bida na abundancia. 


No laga cos bay for di man, no bisa mundo ta bay caba, tampoco kere cu nan scol nan ta siña e mucha tur cos, esey no ta 
berdad, tin hopi scol caminda e muchanan no ta sinti ni holo di bijbel, y e preparacion y bida spiritual di bo yiu ta keda den 
bo man, ta abo como mayor ta keda responsabel. 


Mayor tene bon cuenta cu locual e palabra di Dios ta bisa y sea alerta: 
Mi pueblo ta wordo destrui pa falta di conocemento. Pasobra bo a rechasa conocemento. Ami tambe lo rechasa bo como 
sacerdote, como bo a lubida e ley di bo Dios, Ami tambe lo lubida bo yiunan (Oseas 4:6). 


Dios tene misericordia 


Laga nos tur uni y haci oracion pa hubentud y famia 

~ In you, all I find is beauty ~ 
No tin palabra pa expresa nos tristesa, pero 
conforme cu boluntad di Dios, 
nos ta anuncia fayecimento inespera di nos dushi 
yiu y ruman 


Sarlyn Oduber 
*Augustus 11, 1980 - †July 8, 2023 


Tata y mama: 
Juni & Helen Oduber Croes 


Su rumannan: 
Champi Oduber y famia 
Jean Pierre Oduber 


Comprometido: 
Craig Szustkiewicz y su famia 


Acto di despedida lo wordo anuncia despues. 


Lamentablemente nos no por ricibi bishita di 
condolencia na cas. Danki pa e comprenshon. 


In mijn hart blijf ik je dragen 
In mijn hart blijf je bestaan 
Aan dat kleine plekje in mijn hart 
Daar komt niemand meer aan 


Mi lo carga bo den mi curason 
Den mi curason lo bo keda exsisti 
Den e lugar chikito di mi curason 
eynan niun hende lo yega 


BEP (Hubertha Jacoba 
Theodora) Vogel 
echtgenoot van Peter Snieders. 
• Geldrop 26 september 1936 
† Aruba op 30 juli 2023 


Aruba: 
Peter Snieders 
Brigitte Dillen 


Dushi 


Nederland: 
Nicole en John Van den Oetelaar- Dillen 
Remco 
Steffie 
Joost en Ruby Dillen-Yntema 
Nichi 
Judith Snieders 


Er is gelegenheid tot afscheid 
nemen in Funeraria Royal 
Adres: Cumana # 44 
Op vrijdag 4 augustus van 14.00 tot 16.00 uur. 
Om 15.00 uur zal er gesproken worden. 


In plaats van bloemen zou Bep het fijn vinden als 
u een donatie achterlaat voor 
Fundacion Alzheimer Aruba (FAA) 
Hiervoor zijn collectebussen aanwezig 


In plaats van bloemen zou Bep het fijn vinden als 
u een donatie achterlaat voor 
Fundacion Alzheimer Aruba (FAA) 
Hiervoor zijn collectebussen aanwezig 


Link Live Streaming: https://youtube.com/@ 
obituaryarubai9144 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima 


George Wong Shun 
*06-11-1946 - †14-07-2023 


Pa medio di esaki famia kier a informa cu e 
despedida di nos ser stima a 
wordo hasi den seno familiar. 


Milley, Edward y fam, Nafry, Merlyn y fam Samuel 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
“Cado Wever” 


Cu dolor na nos curason, pero conforme cu Dios 
su boluntad nos ta anuncia fayecimento di: 


Hilario Vicente Kock 
“Lai” 
*13-09-1938 †01-08-2023 


Na nomber di su: 
Esposa: 
Leonida “Nora” Kock-Peña 


Yiunan: 
Amado y Erna 
Ernesto y Margaritha 
Benito y Shirley 
Robert 


Rumannan: 
Chela Angela y famia 
Casimira Vrolijk y famia 
Monica Krozendijk y famia 


Nieto y nietanan, bisanieto y bisanieta, primo 
y primanan, comer y compernan, sobrino y 
sobrinanan, swa y cuñanan y ihanan. 


Demas famia: 
Kock, Peña, Fujooah, Soerourdjojo, Farro, 
Krozendijk, Vrolijk, Hernandes, Montsanto, 
Angela, Kerpens, Ekdahl, Koolman. 


Tur su amigonan di radio 11 meter band. 


Si encaso den nos tristeza nos por a lubida algun 
famia, nos ta pidi nos mas sincero disculpa 


Acto di despedida lo tuma lugar Diasabra 05 di 
Augustus 2023 na Pray Funeral Home di 9.00 am 
pa 11.00 am. 


Cremashon lo tuma lugar den seno familiar. 


Nos ta lamenta cu nos no por tuma bishita di 
condolencia na cas pa motibo di Salud. 


Gradicimento / Invitacion 


Na nomber di su yuinan. 
Nos kier a gradici tur esnan cu a asisti na e 
despedida di nos defunto stima: 


Antero Dijkhoff 


Un danki di curason na tur esnan cu a haci 
yamada, manda mensahe via Whatsapp, 
Facebook y email. Esnan cu a manda flor y 
krans boso sosten tabata di gran consuelo pa 
nos famia. 


Un danki grandi na tur e familiar nan y amistad 
nan cu di un of otro manera tabata hopi di 
ayudo e ultimo simanan. Danki na tur cu tabata 
bishita nos defunto tur dia, e tabata una sosten 
pa e famia. Un Danki na Trinity y Sra Etlyn Servud 
pa nan tremendo cuido .Tambe danki na Dr. 
Shailing Jacobs y dokternan di cas Dr. Weenk 
y Dr. van den Ham. 
Danki na Aurora Funeral Home pa nan bon 
servicio. 
Pastor Jairo Maduro pa e respons. 


Cu nos tata stima tin un lugar special den reino 
Celestial di nos Creador. 


Alabes nos ta informa cu lo bai tin 3 Santo 
Sacrificio di Misa. 
Na misa Santa Filomena na Paradera cual lo 
tuma lugar dianan: 
Dialuna 7 di Augustus 2023 pa 7:00pm 
Diamars 8 di Augustus 2023 pa 7:00pm 
Diahubes 10 di Augustus 2023 pa 7:00pm 
Masha danki 

Nooit klagend, nooit vragend, 
je lasten in stilte dragend. 
Jouw handen hebben voor ons gewerkt, 
jouw hart heeft voor ons geklopt, 
jouw ogen hebben ons tot het laatst gezocht. 


Dankbaar dat haar een verdere lijdensweg 
bespaard is gebleven, is toch vrij onverwachts 
van ons heengegaan, onze lieve moeder, 
schoonmoeder, oma, overgrootmoeder en tante 


Ivone Ursela van Eer-Gietel 
beter bekend als Wonny of Bonnie. 
* 30 juli 1932 - † 26 juli 2023 
Weduwe van Charlie van Eer. 


Namens haar: 
Kinderen: 
† Maike van Eer 
† Charlie van Eer 
Joan van Eer 
Claire de Koning – van Eer en echtgenoot Kees 
Iwan van Eer en echtgenote Nicole 


Kleinkinderen: 
† Gerby van den Berg 
Nady van den Berg 
Wendy van den Berg 
Aiken van Eer 
Kevin van Eer 
Charley van Eer 
Stevie-Ann van Eer 


Overige familieleden, nichten, neven, vrienden, 
kennissen en buren. 


Onze excuses als wij door ons verdriet vergeten 
zijn iemand te vermelden. 


Speciale dank gaat uit naar: 
Marie Pierre, Chachy Olimpia, Stichting H.O.P.E., 
Wit Gele Kruis thuiszorg, dokter van Trigt en 
assistenten en Conny van Niel. 


Gelegenheid tot het nemen van afscheid en 
condoleren, vindt plaats op vrijdag 4 augustus 
2023 van 14:00 – 16:00 uur. Plaats: Aurora Funeral 
Home te Cumana. 


Daarna vindt de ter aarde bestelling plaats op de 
Acacia begraafplaats aan de 
Caya Ernesto Petronia. 


Tot onze spijt kunnen wij na de begrafenis geen 
rouwbeklag aan huis meer ontvangen. 


Gradicimento 


Den nomber di Archibald Dick y rumannan Kock 
y hinter famia Dick y Kock, nos 
kier a gradici tur hende cu di un of otro manera 
a acompaña nos den tristeza 
y a haci nos dolor mas tolerabel cu e partida di 
mi casa y nos ruman 
na ora di enfermedad, fayecimento y entiero. 


Lidia Francisca 
Dick-Kock 
4-10-1954 - † 22- 07- 2023 


Un danki di nos curason pa su ruman stima Dr. 
John Kock, su dokter stima Dr. Tim Peterson 
y famia, Dr. Lea Vink, Dr. Yuri Casseres, Dr. 
Dullemond, Dr. Astrid Oosten y Dr. Grünhagen 
(EMC-Rotterdam). Hinter teamnan Oncologie na 
Aruba y Hulanda: Allison, Vivian, Debbie, Layla, 
Chiqui, Mady y Blanca. Afdeling A4 na HOH 
Hospital, Koningin Wilhelmina Fonds, su amiga 
Sra. Lili Prince, Zuster Lola Geerman, Rev. Theo, 
Diacono, Rev. Pastoor Juancho, Rev. 


Pastoor Jairo, Sra. Denise Koolman di HOH, su 
enfermeronan na cas Daniela y Giovanny, team 
completo di Santana Sta. Cruz, Aurora Royal 
Funeral Home pa nan excelente servicio y guia. 


Na tur cu a manda carchi, e-mail, WhatsApp y 
yamada cu tabata di gran gran consuelo, un 
danki grandi. Na tur cu a manda flor y krans y 
a haci donacion na Koningin Wilhelmina Fonds 
tambe un danki grandi. 


Lo tin Misa pa Descanso di Lidia dianan diahuebs 
3 di augustus, diabierna 4 di augustus y Misa di 
ocho dia dialuna 7 di augustus 2023; e Misanan 
tur ta 7or’ di anochi na Misa Inmaculada 
Concepcion na Sta. Cruz. Despues di Misa di 
ocho dia lo tin resamento di Rosario na cas: 
Seroe Biento 22. 


D 


iasabra mainta pa 6.15 ta resa 


Santo Rosario “Misterio Gososo”, 


despues ta sigui cu Salve Regina. 7or 


ta sigui cu Santo Sacrificio di misa. 


Ta invita tur fiel y debotonan pa asis- 


ti. Mama Maria ta entercede pa nos 


na nos Tata Celestial. Papa Francisco 


ta haci un suplica na mundo pa resa 


e Santo Rosario. Henter mundo ta den 


un tempo di crisis grandi. 


Aki na Aruba ya nos ta sinti e Cambio di 


Clima. E cayente di e solo ta afecta nos 


tur dia. Ban haci un curashi diasabra 


mainta trempan pa ofrece nos ora 


y asisti na Santa Misa y resa pa tur 


esnan cu ta leu di iglesia. Laga nos ta 


resa pa necesidad di Iglesia Universal, 


pa Papa Francisco, Obispo Luis Secco, 


tur sacerdote, Diacono y laiconan cu 


ta hiba e bon noticia pa e pueblo di 


Dios. Pa nos Gobernantenan y tur cu 


ta carga responsabilidad pa nos pais 


Aruba. 


Pa enfermonan den hospital y ta den 


exterior cu ta busca nan salud. Cu 


pronto lo regresa na Aruba y gosa di un 


bon salud. Pa hobennan Arubiano y tur 


cu a presencia dianan di workshop na 


Portugal. Pa ora nan bolbe cu e spiri- 


tualidad sigui propaganda nan ense- 


ñansa di fraternidad pa nos hobennan. 


Pa e aña escolar 2023 -2024 cuminsa 


cu positividad y prosperidad pa tur 


loke ta nobo den enseñansa. 


Cordial saludo di: 


Coordinador Sr. Mario Werleman cel: 


593 7048 


Pastoor Huancho Pilongo 585 8378 


Centro Pastoral Sta.Cruz 


Invitacion diasabra 5 di augustus 2023 pa 7or di mainta 


Santo Sacrificio di misa na Kapel di Alto Vista 


Y den Kapel di Cas Curason di Maria na San Nic. (Blue Army Center) 


